DATGANIAD I'R WASG GAN GYMDEITHAS FARCHNATA LLYN EFYRNWY

I'W RYDDHAU AR UNWAITH - DIM EMBARGO

**Disgwylir blwyddyn brysur ar gyfer twristiaeth Llyn Efyrnwy.**

Yn dilyn misoedd o dderbyn ymholiadau ac archebion cynyddol, mae busnesau yn y Canolbarth yn cael eu hannog i ddod yn rhan o Gymdeithas Farchnata Llyn Efyrnwy i helpu i hyrwyddo eu henwau mewn pryd i wneud y gorau o’r haf.

Dywed cadeirydd y Gymdeithas, a Rheolwr Gyfarwyddwr y Lake Vyrnwy Hotel, Anthony Rosser, ei fod yn disgwyl blwyddyn aruthrol, gyda rhai o’r niferoedd archebu ymlaen llaw gorau ers 30 mlynedd.

“Parhaoddy rhuthr mawr i gefn gwlad yn 2022 yn dilyn cyfnodau clo’r pandemig.

“Mae dod o hyd i gysur ym myd natur, ac ysbrydoliaeth a heddwch yn yr awyr agored fel petai wedi dod yn ffenomena, ac mae Llyn Efyrnwy yn lle perffaith; llai nag awr o’r draffordd ond miliwn o filltiroedd o unrhyw le.”

Mae Cymdeithas Farchnata Llyn Efyrnwy yn cynnwys nifer o fusnesau gan gynnwys darparwyr llety, caffis a chwmnïau gweithgareddau, ond y gobaith yw y gallai fod yn llawer mwy hefyd, gydag unrhyw un gan gynnwys artistiaid lleol a masnachwyr unigol hefyd yn cael eu hannog i ymuno.

Mae aelodau'r Gymdeithas wedi'u rhestru ar y cyfeiriadur ar-lein, yn cael y cyfle i ymddangos ar y gweithgarwch cyfryngau cymdeithasol cynyddol, a chael cyfle i ddod at ei gilydd ar gyfer marchnata ar y cyd.

Ond dywed Mr Rosser fod pawb sy’n ran o’r Gymdeithas hefyd yn cael clywed eu llais ar lefelau llywodraethu uwch - yr holl ffordd i'r Senedd.

“O safbwynt polisi a lobïo, mae gennym ni gysylltiadau ffurfiol â Llywodraeth leol, a chynrychiolaeth ar lefel genedlaethol trwy Fforwm Twristiaeth Canolbarth Cymru, sydd yn ei dro yn bwydo’n uniongyrchol i’r rhai sy’n llunio polisïau a phenderfyniadau yng Nghaerdydd.”

Mae Bethania Adventures yn gwmni cychod teuluol wedi’i leoli ar lannau’r llyn.

Mae Kim Lippitt, sy'n rhan o'r tîm rheoli, yn dweud eu bod yn disgwyl tymor gwych arall.

Mae hi'n rhan o Gymdeithas Farchnata Llyn Efyrnwy, ac yn dweud mai'r syniad yw y gallan nhw i gyd helpu ei gilydd.

“Credwn yn gryf y gallwn, trwy drawshyrwyddo, helpu twristiaeth Llyn Efyrnwy i dyfu a bod yn fuddiol i bawb sydd â busnes yn nyffrynnoedd Efyrnwy a thu hwnt.

“Mae pobl bob amser yn gofyn i ni yn y cwt cychod lle gallan nhw gael diod? Coffi? Neu ble gallan nhw aros neu gael pryd o fwyd? Byddwn bob amser yn eu cyfeirio i gyfeiriad lleol a dyma beth mae’r gymdeithas farchnata yn bwriadu ei wneud ar raddfa fwy!”

Fel cynnig arbennig ac i roi hwb i’r Gymdeithas unwaith eto, bydd POB aelod newydd a phresennol yn cael aelodaeth AM DDIM ar gyfer 2023.

I gael rhagor o wybodaeth am y Gymdeithas, neu i ymuno â’r grŵp, cysylltwch ag un o’r tîm drwy e-bostio lakevyrnwytourism23@gmail.com

DIWEDD

Os hoffech siarad ag Anthony Rosser am ragor o ddyfyniadau, e-bostiwch anthony@lakevyrnwy.com neu ffoniwch y LakeVyrnwy Hotel and Spa ar 01691 870692.

Gellir defnyddio'r holl ffotograffau sydd ynghlwm, gan briodoli i Gymdeithas Farchnata Llyn Efyrnwy.